Krimtatarene etablerte sin første Mejlis og Kurultai i 1917, men i 1944 fordrev Josef Stalin tatarene fra halvøya. I 1991 fikk de vende tilbake til Krim og dessuten lov til å gjenopprette Mejlis og Kurultai. I 1994 ble 14 representanter fra den krimtatarske folkegruppe innvalgt i Krims parlament. Motkrefter gjorde seg senere gjeldende og i 2010 ble det tatt til orde for å forby krimtatarenes politiske organer.